Samarqandda selda qolgan 6 nafar bola qutqarildi

Samarqand shahrida yomg‘ir yog‘ishi natijasida Fidoyilar mahallasida joylashgan 52-uy suvga to‘ldi. Qutqaruvchilar bu vaziyatda 6 nafar bolani uydan olib chiqdi, deya xabar beradi “Turon 24”.

Birlik ko‘chasi 1-tor ko‘cha 5-uyda yashovchi fuqaroning aytishicha, uy yerto‘lasini suv bosgan.
Mahmud Koshg‘ariy ko‘chasida harakatlanayotgan Nexia, Rudakiy ko‘chasida Damas rusumli avtomashinalar yo‘l yaxshi ko‘rinmagani tufayli ariqqa tushib ketgan. Qutqaruv otryadining maxsus mashinalari yordamida ushbu avtomobillar ariqdan chiqarib olingan.

Ko‘chalarni suv bosgani va aholi hamda transportlarning harakatlanishi uchun noqulaylik tug‘dirgani kuzatildi. Jumladan, O‘zbekiston, Spitamenshoh, Narpay, Firdavsiy, Mirzo Ulug‘bek, Mahmud Koshg‘ariy ko‘chalarida ariqlar toshib, avtomobil yo‘llarini suv bosgan.
Shahardagi toshqin tufayli qurbon bo‘lganlar aniqlanmadi.